Beurtkrag: Só lyk vooruitsig(Argieffoto: pixabay) Geen beurtkrag word vir Dinsdag verwag nie. Eskom het Maandag gesê opwekkingseenhede is weer in diens gestel en genoeg noodreserwes is oor die naweek opgebou. Teen Maandagmiddag 16:05 was onbeplande instandhoudingswerk op 11 371 MW en beplande instandhoudingswerk op 4 737 MW. Die kragvoorsiener sê die opwekkingsnetwerk is onvoorspelbaar en onbetroubaar en die moontlikheid bestaan dat beurtkrag op kort kennisgewing ingestel kan word, sou daar groot veranderinge in die stelsel plaasvind.